

|  |
| --- |
| Διακοπές ρεύματος μετά από πλημμύρα |
| Πληροφορίες για διακοπές ρεύματος μετά από πλημμύρα |
| Greek | ΕλληνικάOFFICIAL |

Ενδέχεται να χρειαστεί λίγος χρόνος για να επανέλθει το ηλεκτρικό ρεύμα μετά από πλημμύρα. Χρησιμοποιήστε τις παρακάτω συμβουλές για πράγματα που μπορείτε να κάνετε σε περίπτωση διακοπής ρεύματος.

# **Συμβουλές για να διατηρήσετε τα τρόφιμά σας ασφαλή**

* Οι διακοπές ρεύματος μπορούν να επηρεάσουν τα τρόφιμά σας, γι' αυτό θυμηθείτε:
* να μεταφέρετε τα τρόφιμα από το ψυγείο στον καταψύκτη
* να διατηρήσετε τα τρόφιμά σας όσο το δυνατόν πιο κρύα τοποθετώντας παγοκύστες ή μονωτικό κάλυμμα πάνω από τις συσκευασίες τροφίμων
* αν τα τρόφιμά σας εξακολουθούν να είναι κρύα στην αφή (κάτω από 5 °C), είναι ασφαλές να τα χρησιμοποιήσετε
* αν τα τρόφιμά σας δεν είναι πια κρύα στην αφή, μορείτε να τα κρατήσετε και να τα φάτε για έως και τέσσερεις ώρες, αλλά μετά πρέπει να τα πετάξετε ή να τα μαγειρέψετε και να τα φάτε
* να φάτε μαγειρεμένο φαγητό μέσα σε τέσσερεις ώρες από τη στιγμή που ήταν ζεστό, αλλιώς πετάξτε το
* αν το ηλεκτρικό ρεύμα επανέλθει όταν τα κατεψυγμένα τρόφιμα είναι ακόμη σκληρά, είναι ασφαλές να τα καταψύξετε ξανά.

# **Συμβουλές για τη χρήση γεννήτριας ηλεκτρικού ρεύματος**

* Γεννήτριες χρησιμοποιούνται συνήθως όταν το ηλεκτρικό ρεύμα είναι κομμένο. Χρησιμοποιήστε αυτές τις συμβουλές πριν χρησιμοποιήσετε γεννήτρια:
* βεβαιωθείτε ότι οι γεννήτριες βενζίνης ή ντίζελ χρησιμοποιούνται σε καλά αεριζόμενους εξωτερικούς χώρους, επειδή αλλιώς μπορεί να προκαλέσουν δηλητηρίαση από μονοξείδιο του άνθρακα, το οποίο μπορεί να σας κάνει να αρρωστήσετε βαριά
* φορητές ή γεννήτριες για χρήση σε εξωτερικούς χώρους δεν χρησιμοποιούνται μέσα στο σπίτι, επειδή μπορεί να προκαλέσουν δηλητηρίαση από μονοξείδιο του άνθρακα, ηλεκτροπληξία ή πυρκαγιά
* εγκαταστήστε φορητές γεννήτριες, επειδή είναι οι πιο κατάλληλες για την παροχή εφεδρικού ηλεκτρικού ρεύματος
* φυλάξτε τη γεννήτριά σας σε στεγνό μέρος. Πρέπει να αποθηκεύετε τη βενζίνη έξω, σε προστατευμένο σημείο
* στεγνώστε τα χέρια σας πριν αγγίξετε τη γεννήτρια
* ελέγξτε ότι οι καλωδιώσεις ή άλλες ηλεκτρικές εγκαταστάσεις δεν έχουν υποστεί ζημιά πριν την ενεργοποιήσετε
* απενεργοποιήστε και κρυώστε τη γεννήτρια πριν την ανεφοδιάσετε με καύσιμα. Βενζίνη που χύνεται επάνω σε ζεστά τμήματα του κινητήρα μπορεί να προκαλέσει πυρκαγιά
* συνδέστε συσκευές στη γεννήτρια χρησιμοποιώντας ένα καλώδιο προέκτασης βαρέως τύπου
* μην προσπαθήσετε να δώσετε ρεύμα στο σπίτι συνδέοντας τη γεννήτρια σε πρίζα τοίχου.

# **Πάρτε βοήθεια**

* Για πληροφορίες σχετικά με την ασφαλή χρήση αερίου ή ηλεκτρικού ρεύματος επικοινωνήστε με την υπηρεσία Energy Safe Victoria στο 9203 9700 ή επισκεφθείτε: [www.esv.vic.gov.au](http://www.esv.vic.gov.au)
* Για να αναφέρετε διαρροή αερίου καλέστε το 132 771.

Για να λάβετε αυτό το δημοσίευμα σε προσβάσιμη μορφή, στείλτε email στο pph.communications@health.vic.gov.au